Melozzo da Forli
Melozzo da Forli, 1438-1494, italiensk maler. Melozzo arbejdede en periode sammen med Piero della Francesca i Urbino. Her lærte han sansen for perspektivet og de klare farver, virkemidler, der markeres kraftigt i hans få bevarede værker, fx Musicerende engle (freskofragmenter fra Santi Apostoli-kirken i Rom) og freskoen Sixtus 4. udnævner Platina til leder af Vatikanbiblioteket (1477), begge nu i Vatikanet.